André Jung

Den **André Jung**, gebuer den 13. Dezember 1953, ass e Lëtzebuerger Schauspiller, deen déi meescht Zäit vu senger Karriär - iwwer honnert Rollen - an der Schwäiz an an Däitschland verbruecht huet.

Tëscht 1973 an 1976 ass den André Jung op d**Staatliche Hochschule für Musik und Darstellende Kunst'' zu [[Stuttgart]] gaangen.

== Wierken am Ausland ==
Vun 1976 u war hien ë.&nbsp;a. zu [[Heidelberg]], [[Basel]], [[Zürich]], [[Bréissel]], [[Stroossbuerg]] a [[Frankfurt am Main]] engagéiert.

Seng éischt Engagementer hat hie bei den Theateren zu Heidelberg a Basel, [[1985]]/[[1986|86]] koum en an d**Schauspielhaus* vun Zürich. Vun [[1988]] bis [[1993]] war en am Ensembel vum Theater Basel wou e virun allem mat de Regisseure Werner Düggelin, Herbert Wernicke, Hans Hollmann, David Mouchtar-Samorai, Jossi Wieler a Christoph Marthaler gespillt huet.

[[1993]] ass den André Jung bei d*'Deutsche Schauspielhaus Hamburg* gewiesselt, wou en ë.&nbsp;a. ënner dem Christoph Marthaler a *Kasimir und Karoline, Die Spezialisten* an *Die Stunde Null oder Die Kunst des Servierens*, gespillt huet, an ënner der Regie vum Jossi Wieler am [[Peter Handke]] sengem *Kaspar*, dem [[William Shakespeare|Shakespeare]] sengem *Wintermärchen* an dem Tankred Dorst sengem *Merlin*.
 
1997 huet hien tëschenduerch zu Bréissel an der *Opéra de la Monnaie* d'[[Tenor]]roll an *Orphée aux Enfers* (vum [[Jacques Offenbach]]) gesongen. [[1998]] huet hien an der Uropféierung vun der Elfriede Jelinek hirem *er nicht als er* (Regie: Jossi Wieler) zu [[Salzburg]] matgespillt, an och am [[Ödön von Horváth|Horváth]] sengem *Zur schönen Aussicht* (Regie: Christoph Marthaler) an dem *Ariadne auf Naxos* (Regie: Jossi Wieler).

Vun [[2000]] bis [[2004]] war den André Jung nees beim *Schauspielhaus* vun Zürich engagéiert, wou en ë.&nbsp;a. an *Drei Schwestern* (Regie: Stefan Pucher), *Winter* (Regie: Jossi Wieler), *Anatomie Titus Fall of Rome Ein Shakespearekommentar* vum Heiner Müller, an dem Johan Simon senger Inzenéierung vun *Die zehn Gebote* (no de Filmer *Dekalog 1 - 10* vum [[Krzysztof Kieslowski]] a [[Krzysztof Piesiewicz]]) gespillt huet. Niewelaanscht ass en och mat de *Münchner Kammerspiele* opgetrueden, ë.&nbsp;a. am Patrick Barlow sengem *Der Messias* (Regie: Nikola Weisse) an der Elfriede Jelinek hirer Uropféierung vun "In den Alpen" (Regie: Christoph Marthaler).

Vun 2004 bis 2015 war hie beim Ensembel vun de *Münchner Kammerspiele* engagéiert, wou en ë. a. an *Die Bakchen* vum [[Euripides]] (Regie: Jossi Wieler) an am [[Johan Simons]] senger Inzenéierung vun "Elementarteilchen" ze gesi war. Hien huet och a *Robinson Cruso, die Frau und der Neger* nom [[John M. Coetzee]] sengem Roman *Foe* gespillt (Regie: Johan Simons).

Zanterdeem schafft hie bei villen Inzenéierunge mat, ë.a. och a Koproduktioune mam [[Théâtre national du Luxembourg]].

== Wierken zu Lëtzebuerg ==
Zu Lëtzebuerg schafft hien ëmmer nees an Inzenéierunge vum [[Frank Hoffmann]] mat, z.&nbsp;B. an *Der Theatermacher* (nom [[Thomas Bernhard]], 2003) oder *Der Widerspenstigen Zähmung* (eng Koproduktioun mat de *Ruhrfestspiele* vu [[Recklinghausen]], 2006).

Den André Jung spillt och a ville Kino- an Tëleesfilmer mat, dorënner och de Lëtzebuerger (Ko-)Produktiounen *Die Reise das Land, Schacko Klak, Three Shake-a-leg Steps to Heaven, Le Club des Chômeurs*, *La Revanche*, *Perl oder Pica*, *Deepfrozen*, *Doudege Wénkel*, *Eng nei Zäit*, *De Superjhemp retörns* an déi 2. Saison vu *Capitani*.

Bei der [[Lëtzebuerger Filmpräis 2016|7. Editioun vum Lëtzebuerger Filmpräis]] war hien an der Kategorie "Bescht kënschtleresch Kontributioun" fir *Eng nei Zäit* nominéiert.

==Filmer ==
=== Kino ===
* *Vermischte Nachrichten* (1986), vum [[Alexander Kluge]] mam [[Norbert Blüm]] a [[Marita Breuer]]
* *Die Reise das Land* (1987), vum [[Frank Hoffmann]] a [[Paul Kieffer]] mam [[Mathias Kniesbeck]] a [[Josiane Peiffer]]
* *Schacko Klak* (1991), vum Frank Hoffmann a Paul Kieffer mam [[Claude Wagner]], [[Paul Greisch]] a [[Myriam Muller]]
* *Geteilte Nacht* (1992), vum [[Pius Morger]] mam [[Meret Becker]]
* *Three Shake-a-leg Steps to Heaven* (1993), vum [[Andy Bausch]] mam [[Désirée Nosbusch]] an [[Udo Kier]]
* *Back in Trouble* (1997), vum Andy Bausch mam [[Thierry van Werveke]], [[Nicole Max]] an [[Ender Frings]]
* *Große Gefühle* (1999), vum [[Christof Schertenleib]] mam [[Manuela Biederman]]
* *Le Club des Chômeurs* (2001), vum Andy Bausch mam Thierry van Werveke, [[Camillo Felgen]] a [[Myriam Muller]]
* *Das Experiment* (2001), vum [[Oliver Hirschbiegel]] mam [[Moritz Bleibtreu]] a [[Christian Berkel]]
* *Joy Ride* (2001), mam [[Claudia Knabenhans]]
* [[Os imortais]] (2003), vum [[António-Pedro Vasconcelos]] mam [[Joaquim de Almeida]] an [[Emmanuelle Seigner]]
* *Im Nordwind* (2004), vum [[Bettina Oberli]] mam [[Judith Hofmann]]
* *La Revanche* (2004), vum Andy Bausch mam Thierry van Werveke a [[Sascha Ley]]
* *Perl oder Pica (Film)* (2006), vum [[Pol Cruchten]] mam [[Ben Hoscheit]] an Nicole Max
* *Deepfrozen* (2006), vum Andy Bausch mam Thierry van Werveke a [[Peter Lohmeyer]]
* *Lumen* (2007), (Kuerzfilm) vum [[Philip Koch]] mam [[Julia Thurnau]] a [[Luc Feit]]
* *Luftbusiness* (2008), vum [[Dominique de Rivaz]] mam [[Dominique Jann]] an Thierry van Werveke
* *Freigesprochen* (2007), vum [[Peter Payer]] mam [[Corinna Harfouch]] an Thierry van Werveke
* *Vorne ist verdammt weit weg* (2007), vum [[Thomas Heinemann]] mam [[Frank-Markus Barwasser]] a Peter Lohmeyer
* *Die Besucherin* (2008), vum [[Lola Randl]] mam [[Sylvana Krappatsch]]
* *Réfractaire* (2009), vum [[Nicolas Steil]] mam [[Marianne Basler]] an Thierry van Werveke
* *Giulias Verschwinden* (2009), vum [[Christoph Schaub]] mam Corinna Harfouch a [[Bruno Ganz]]
* *Der Fürsorger* (2009), vum [[Lutz Konermann]] mam [[Roeland Wiesnekker]] a [[Katharina Wackernagel]]
* *Tunnelblicke* (2009), (Kuerzfilm) vum [[Julius Grimm]] mam [[Sandra Ahrabian]]
* *Die große Plai Chumpon Totenpart* (2010) (Kuerzfilm), vum [[Valerie Bäuerlein]]
* *Trouble no more* (2010), vum Andy Bausch mam [[Marco Lorenzini]] an Ender Frings
* *Der letzte schöne Herbsttag* (2010), vum [[Ralf Westhoff]] mam [[Julia Koschitz]]
* *Der Solist* (2011) (Kuerzfilm) vum [[Pierre Hansen]]
* *Doudege Wénkel* ([[2012]]), vum [[Christophe Wagner]] mam [[Jules Werner]]
* *Die Erfindung der Liebe* ([[2013]]), vum [[Lola Randl]] mam [[Maria Kwiatowsky]] a [[Sunnyi Melles]]
* *Adieu Paris* ([[2013]]), vum [[Franziska Buch]] mam [[Jessica Schwarz]] a [[Jean-Yves Berteloot]]
* *Eng nei Zäit* (2015), vum Christophe Wagner, mam [[Luc Schiltz]] an [[Eugénie Anselin]]
* *Egon Schiele:Tod und Mädchen* (2016) vum [[Dieter Berner]]
* *Rusty Boys* (2017) vum Andy Bausch mam [[Fernand Fox]] a [[Pol Greisch]]
* *Es war einmal in Deutschland* (2017) vum [[Sam Garbarski]], mam [[Moritz Bleibtreu]]
* *De Superjhemp retörns* (2018) vum [[Félix Koch]], mam [[Désirée Nosbusch]] a [[Luc Feit]]
* *De Buttek* (2019) vum [[Luc Feit]]
* *Wanda, mein Wunder* (2020) vun der [[Bettina Oberli]]
* *Le chemin du bonheur* (2021) vum [[Nicolas Steil]]
* *Der Passfälscher* (2022) vun der [[Maggie Peren]]
* *Maret* (2023) vun der [[Laura Schroeder]]
* *Little Duke* (2023) vum [[Andy Bausch]]
* *Die Blutgräfin* (2026)

=== Televisioun (Auswiel) ===
* *Marginal* (Miniserie, 2025), Regie: [[Loïc Tanson]]
* *Tatort* (Episod: Flash) (2022)
* *Capitani* S02 (2022)
* *Unbroken* (6 Episoden) (2021)
**Tatort* (Episod: Damian) (2018)
**Krieg der Träume* (an 2 Episoden, 2018)
* *Bella Block* (Episod: Bitterer Verdacht) (2001)
* *Ariadne auf Naxos* (2001)
* *Polizeiruf 110* (Episod: Kleine Dealer, große Träume) (1996)
* *Die Stunde Null oder Die Kunst des Servierens* (1996)
* *Ausgerechnet Zoé* (1994)
* *Déi zwéi vum Bierg* (1985) (TV-Serie)

==Gielercher==
* [[1981]] an [[2002]] gouf e vun der däitscher Fachzäitschrëft *Theater heute* zum *Schauspieler des Jahres* gewielt.
* [[2000]] krut den André Jung de *Schauspielpreis der Stadt Hamburg*
* 2009: *Nestroy-Theaterpreis*, Beschte Schauspiller
* Officier am [[Ordre de la couronne de chêne]] (Promotioun 2017)
*Theaterpräis [[Gertrud-Eysoldt-Rank]] 2018
* 2019: Prix Lions 2019, iwwerreecht am [[Nationale Literaturzentrum|Nationale Literaturzentrum zu Miersch]]

==Literatur==
* [[Germaine Goetzinger]], 2019. *"Kein Schauspieler kann schöner stolpern als Du".* [[Die Warte]] Nr. 19|2019 vum 20. Juni 2019, S. 2-3. [Ried op Lëtzebuergesch vun der Germaine Goetzinger beim Iwwerreeche vum *Prix Lions 2019'' un den André Jung].

## Kuckt och
* Lëscht vu Filmschauspiller
* Lëscht vu lëtzebuergesche Schauspiller a Schauspillerinnen
## Um Spaweck